|  |  |
| --- | --- |
| Protokol predstavitve: | **Interni informativni dan: UNI, VSS** |
| Različica: | 2.0 |

Zdravo, predstavil vam bom študijsko smer IKT.

Predstavljajte si, da v tem trenutku odpove vso sodobno telekomunikacijsko omrežje. Vaše instant fotografije boste morali lepiti na zid, s »frendi« boste klepetali na papir in v kuverto, na Tinderju se boste »match-ali« v živo, v trgovini, z masko.

Dejstvo je da ste na internetu. Vaša mama je na internetu, banke, borze so na internetu, še vaš hladilnik ima Instagram profil. **[video: svet]** Danes je cel svet povezan v globalno omrežje, brez katerega ni sodobne družbe, ni gospodarstva in ni napredka. **[video 00:15]** Ko drvite z vašim novim avtomobilom po mestnih vpadnicah, se vam na sodobnem uporabniškem vmesniku prikazujejo navigacijske informacije, ki jih vozilo neprenehoma pridobiva iz satelitskega sistema GPS, da vam lahko pove, kdaj zaviti levo. **[video 00:30]** Z radarsko detekcijo zaznava nasproti prihajajoča vozila, pešce, ki se vračajo s Škisove tržnice po voznem pasu namesto pločniku in nenehno komunicira s pametnimi semaforji v okolici. **[video 00:45]** Obraba zavornih diskov, pritisk v gumah, napaka v potniški kabini se preko skupnega komunikacijskega vodila zlivajo v centralno enoto, ki poskrbi za vašo brezskrbno vožnjo.

**AUTO – SLIDE 3 [študij IKT]**

Gospodarstvo nujno potrebuje inženirje, ki bodo ta sistem razvijali in ga upravljali, kajti če vse to odpove, se svet ustavi.

Študij IKT je najhitrejša pot do tega, kar gospodarstvo potrebuje v naslednjih 20 letih. Ampak zakaj gredo vse stvari na internet?

1. Ker je Hardware drag. Lažje je kopirati programsko opremo, kot izdelovati namenske naprave.
2. Ker uporabniki hočejo stvari takoj, »komot«, povsod. In to brez kompromisov.
3. Ker se spreminja ekonomika sveta, raje najamem in poslujem digitalno.

Naša naloga je, da proizvedemo inženirje, ki poznajo zahteve in omejitve obeh svetov, tako strojnega, kot programskega, zato imamo IKT.

Vendar brez vas, to ni mogoče. Številni laboratoriji in ustvarjalni prostori, kjer vas učimo spajkati, izdelovati tiskanine, prototipe, povezovati končne naprave v omrežje, z njimi komunicirati ter zanje spisati sodoben uporabniški vmesnik, so brez vas zelo prazne. In če že vi niste mogli ustvarjati v živo, smo mi številne laboratorije začeli prenavljati. Tako boste lahko jeseni v njih zopet, (ne glede na vse) ,spet ustvarjali in se spoznavali s praktičnim delom. V preteklih letih smo študij IKT močno posodobili in vanj vpeljali ogromno praktičnega dela. Od številnih vaj, tečajev in delavnic, ki so namenjene vašemu razvojnemu potencialu.

S tem vas naredimo zaposljive danes, usposobimo za reševanje najzahtevnejših integracijskih projektov in tako pripravimo konkurirati najboljšim. Vsak študent IKT bo ob zaključku študija znal ročno izdelati tiskanino, spajkati elemente, prototipirati svojo napravo, jo povezati v omrežje in zanjo narediti uporabniški vmesnik. Zato so v zadnjih 5 letih študentje IKT imeli prvo zaposlitev še pred zaključkom študija, od tega polovica s pogodbo za nedoločen delovni čas.

Mi bomo do konca poletja nadaljevali z zavihanimi rokavi, da vam bodo jeseni na voljo še večji in boljši laboratoriji, in da se zopet vidimo na fakulteti. Na študiju IKT.